אכסדרה <i>(פי' מקום שיש לו ג' דפנות והצד הרביעי כלו פתוח כעין דלת)</i> אם אפשר לו להכנס בתוכו במשאו אין לה ארבע אמות <i>(ואם הוא לפני הבית ואין באכסדרה ארבע משלים עליה מן החצר שיהא ד' ועולות לד' שלפני פתח הבית) (טור בשם ר"י)</i> ואם לאו יש לה ד' אמות שלא אמרו שיש לכל פתח ארבע אמות אלא לפרק שם משאו בית שער <i>(פי' בית קטן שלפני פתח טרקלין וקורין לה פורקא בלע"ז רש"י)</i> או מרפסת <i>(פי' מקום גבוה בחצר הבית והרבה פתחי עליות פתוחין לה) </i>יש להם ארבע אמות היו חמשה בתים פתחים למרפסת והמרפסת פתוחה לחצר אין לה אלא ד' אמות: